23. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 90545/6/76 της 9/20 Οκτ. 1976 (ΦΕΚ Β΄ 1290) Περί μεταφορών φορτίων μεταξύ ελληνικών λιμένων. Έχοντες υπ’ όψει: 1)Τα προκύψαντα στοιχεία υπό της διεξαγωγής της μεταφοράς εμπορευμάτων μεταξύ ελληνικών λιμένων και 2)Τας διατάξεις της παρ. 6 άρθρ. 166 του δια του Ν.Δ. 187/1973 κυρωθέντος Κώδικος Δημοσίου Ναυτικού Δικαίου (ΦΕΚ 261 τ.Α΄), αποφασίζομεν: 1.Επιτρέπεται η χρησιμοποίησις ελληνικών φορτηγών πλοίων και άνω των 1000 κοχ προκειμένου περί μεταφοράς: α)Χύδην τσιμέντου β)Χύδην πετρελαιοειδών γ)Πρώτων υλών τσιμεντοβιομηχανιών (Γύψου, Θηραϊκής γης κλπ.) εφ’ όσον τα πλοία ανήκουν εις την πλοιοκτησίαν των χρησιμοποιουσών τας πρώτας ύλας τσιμεντοβιομηχανιών. δ)Μεταλλευμάτων ηυξημένης υγρασίας δια την μεταφοράν των οποίων απαιτείται όπως τα χρησιμοποιούμενα πλοία έχουν διαφράγματα και ε)Μεταλλευμάτων και προϊόντων εκ τούτων εφ’ όσον τα πλοία ανήκουν εις την πλοιοκτησίαν των οικείων βιομηχανιών. 2.Δια την μεταφοράν πάσης ετέρας κατηγορίας εμπορευμάτων ισχύουν αι λοιπαί διατάξεις του άρθρ. 166 του Κώδικος Δημοσίου Ναυτικού Δικαίου. 3.Θέματα άτινα θέλουν ανακύψει εκ της εφαρμογής της παρούσης θα ρυθμισθούν κατά περίπτωσιν και υπό της εν τω πλαισίω των ισχυουσών διατάξεων διακριτικήν ευχέρειαν του ΥΕΝ. 4.Η παρούσα ισχύουσα από της 1ης Νοεμβρίου ε.ε, δημοσιευθήτω δια της Εφημερίδος της Κυβερνήσεως. 